Jean Dubuffet

Jean Philippe Arthur Dubuffet, nado o 31 de xullo de 1901 en Le Havre e finado o 12 de maio de 1985 en París, foi un pintor e escultor francés dos máis famosos da segunda metade do século XX.

 Biografía 
Dubuffet naceu en Le Havre. Mudouse por primeira vez a París en 1918 para estudar pintura na Académie Julian, pero logo de seis meses deixou a academia para estudar de forma independente. En 1924, dubidando do valor da arte, deixou de pintar e fíxose cargo do negocio do seu pai vendendo viños. Retomou a pintura novamente na década de 1930, pero detívose novamente, só volvendo por longo tempo en 1942. A súa primeira mostra individual produciuse en 1944. Aproximouse ó surrealismo en 1948, logo á patafísica en 1954.

Influenciado polo libro de Hans Prinzhorn, Artistry of the Mentally Ill, Dubuffet acuñou o termo Art Brut (Arte en Bruto) para denominar á arte producida por non profesionais que traballan por fóra das normas estéticas, tales como a arte dos pacientes mentais, prisioneiros e nenos. El formou a súa propia colección de tal forma de arte, incluíndo a artistas tales como Aloïse Corbaz, Alfredo Pirucha e Adolf Wölfli. Dubuffet pretendía crear unha arte tan libre das preocupacións intelectuais como o Art Brut, crea figuras elementais e puerís e, a miúdo crueis (inspirouse nos debuxos dos nenos, os criminais e os dementes): personaxes bufos, morbosos, como as mulleres da súa serie "DAMES"; ou seres infrahumanos, figuras deformes, absurdas e grotescas como os ciclos "BARBAS".

Moitos dos traballos de Dubuffet foron realizados con óleos, utilizando un lenzo reforzado con materiais tales como area, alcatrán e palla, outorgándolle ó traballo unha infrecuente superficie texturada. Desde 1962 produciu unha serie de obras nas cales se limitaba a si mesmo coas cores vermello, negro, branco e azul. Cara a finais da década de 1960 dedicouse máis á realización de esculturas, producindo traballos en polistireno, os cales pintaba con vinílico.

 Bibliografía seleccionada 
 Catálogo Raisonné 
 Catalogue des travaux de Jean Dubuffet, Fascículo I-XXXVIII, Pauvert: París, 1965-1991
 Webel, Sophie, L’Œuvre gravé et les livres illustrés par Jean Dubuffet. Catalogue raisonné. Lebon: París 1991

 Documentos 
 Jean Dubuffet, Prospectus et tous écrits suivants, Tomo I, II, París 1967; Tomo III, IV, Gallimard: París 1995
 Jean Dubuffet,  Asphyxiating Culture and other Writings. Nova York: Four Walls Eight Windows, 1986. ISBN 0-941423-09-3

 Estudos principais 
 Michel Ragon, Dubuffet, Nova York: Grove Press, 1959
 Peter Selz, The Work of Jean Dubuffet, Nova York: The Museum of Modern Art, 1962
 Max Loreau, Jean Dubuffet, délits déportements lieux de haut jeu, París: Weber, 1971
 Andreas Franzke, Jean Dubuffet, Basel: Beyeler, 1976
 Andreas Franzke, Jean Dubuffet, Nova York: Harry N. Abrams 1981
 Michel Thévoz, Jean Dubuffet, Genf: Albert Skira, 1986
 Mildred Glimcher, Jean Dubuffet: Towards an Alternative Reality. Nova York: Pace Gallery 1987. ISBN 0-89659-782-2
 Mechthild Haas, Jean Dubuffet, Berlín: Reimer, 1997
 Jean Dubuffet, París: Centro Georges Pompidou, 2001. ISBN 2-84426-093-4
 Laurent Danchin, Jean Dubuffet, Nova York: Vilo International, 2001. ISBN 2-87939-240-3
 Jean Dubuffet: Trace of an Adventure, Ed. por Agnes Husslein-Arco, Múnic: Prestel, 2003. ISBN 3-7913-2998-7
 Michael Krajewski, Jean Dubuffet. Studien zu seinem Fruehwerk und zur Vorgeschichte des Art brut, Osnabrueck: Der andere Verlag, 2004. ISBN 3-89959-168-2

 Véxase tamén 
 Ligazóns externas 

 Fundación Dubuffet  e 
 Dubuffet na Galería Tate  
 Outsider Art World  e 

Categoría:Pintores de Francia
Categoría:Nados en 1901
Categoría:Nados no departamento do Sena Marítimo
Categoría:Finados en 1985
Categoría:Alumnos da Académie Julian